"Issand, sinu Jumal, on su keskel, kangelane, kes aitab.
Ta rõõmustab sinu pärast väga, ta uuendab oma armastust sinuga,
ta tunneb hõisates sinust rõõmu."
"Sina tead, millal ma maha istun ja millal ma tõusen;
sa mõistad kaugelt ära mu mõtted.
Sa mõõdad ära mu käimise ja mu pikali-olemise.."
Otsekui karjane hoiab ta oma karja, kogub oma käsivarrega tallekesi
ja kannab neid süles, talutab imetajaid lambaid."
"Eks kaks varblast müüda veeringu eest?
Ja ometi ükski neist ei lange maha ilma teie Isa teadmata.
Aga teie juuksekarvadki on kõik ära loetud."
"Sest mina tunnen mõtteid, mis ma teie pärast mõlgutan,
ütleb Issand: need on rahu, aga mitte õnnetuse mõtted,
et anda teile tulevikku ja lootust."
"Sinule ma olen toetunud sündimisest,
sa oled kandnud mu eest hoolt emaihust alates,
sinule kõlab aina mu kiitus."
"Sest sina valmistasid mu neerud ja kudusid mind mu ema ihus.
Ma tänan sind, et olen nii kardetavalt imeliselt loodud.
Imelised on sinu teod, seda tunneb mu hing hästi."
"Mu luud ei olnud varjul sinu eest, kui mind salajas loodi,
kui mind maa sügavuses imeliseks kooti.
Su silmad nägid mind juba mu eos
ja su raamatusse kirjutati kõik päevad, mis olid määratud,
ehk küll ühtainustki neist ei olnud olemas."
"Selles on armastus -
ei, mitte selles, et meie oleme armastanud Jumalat,
vaid et tema on armastanud meid ja on läkitanud oma Poja
lepitusohvriks meie pattude eest."
Tõlge: Sanna Pitko